text: Fusion i økonomiske problemer
  07 august 2011 kl. 16.45
  Risikoen for, at fusionen mellem Vejle Boldklub og Kolding FC bliver ophævet, eksisterer stadig.
  Den ene part, Kolding FC, skylder tidligere spillere og andre kreditorer cirka 1,5 millioner kroner. 
  Penge, som SKAL skaffes, før Vejle Boldklub Kolding kan leve op til Dansk Boldspil Unions betingelser.
  Kolding FC har sat denne weekend som sidste chance inden en konkurs. 
  VB Koldings direktør og formand vil i dag ikke oplyse, om det er lykkedes at få løst problemerne.
  
  I kamp på tirsdag
  Lars Skou, der er bestyresesformand for VB Holding, oplyser til TV SYD, at man har fuld fortrøstning til, at Kolding FC vil løse problemerne professionelt.
  VB Kolding skal spille sin første kamp på tirsdag, når pokalturneringen går i gang.
  